CELEX: 62020TN0536
Language: hr
Date: 2020-08-25 00:00:00
Title: Predmet T-536/20: Tužba podnesena 25. kolovoza 2020. – LU protiv EIB-a

23.11.2020   
            
            
               HR
            
            
               Službeni list Europske unije
            
            
               C 399/36
            
         
      Tužba podnesena 25. kolovoza 2020. – LU protiv EIB-a
      (Predmet T-536/20)
      (2020/C 399/53)
      Jezik postupka: engleski
      
         Stranke
      
      
         Tužitelj: LU (zastupnik: B. Maréchal, odvjetnik)
      
         Tuženik: Europska investicijska banka (EIB)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  kao prvo, poništi konačno izvješće koje je 13. svibnja 2020. donio istražni odbor i odluku predsjednika Europske investicijske banke od 26. svibnja 2020. te svaki disciplinski postupak pokrenut na temelju tog konačnog izvješća i odluke,
               
            
                  —
               
               
                  podredno, izmijeni zaključke konačnog izvješća koje je 13. svibnja 2020. donio istražni odbor i odluku predsjednika Europske investicijske banke od 26. svibnja 2020., i naloži brisanje svih irelevantnih i neprihvatljivih činjenica i izjava iz oba dokumenta, osobito svih upućivanja na tužiteljevo zlonamjerno ponašanje ili krivnju te bilo kojeg upućivanja na disciplinski postupak,
               
            
                  —
               
               
                  u svakom slučaju, udovolji sljedećim zahtjevima:
                  
                              —
                           
                           
                              naloži naknadu štete u iznosu od 25 000 eura u vezi s povredom tužiteljeva psihičkog ili mentalnog integriteta i njegova prava na slobodu mišljenja i slobodu izražavanja, njegova prava na dobru upravu i njegova prava na djelotvoran pravni lijek i pošteno suđenje;
                           
                        
                              —
                           
                           
                              naloži naknadu neimovinske štete u iznosu od 25 000 eura koju je pretrpio tužitelj;
                           
                        
                              —
                           
                           
                              naloži naknadu zdravstvenih troškova (koji nisu nadoknađeni u okviru EIB-ova zdravstvenog osiguranja) koji su rezultat štete koju je prouzročio tuženik a pretrpio tužitelj u iznosu od 200 eura (uključujući PDV); i
                           
                        
                              —
                           
                           
                              naloži povrat sudskih troškova ovog postupka u provizornom iznosu od 15 000 eura.
                           
                        
            
         Tužbeni razlozi i glavni argumenti
      
      U prilog osnovanosti tužbe tužitelj ističe sedam tužbenih razloga.
      
                  1.
               
               
                  Prvi tužbeni razlog, koji se temelji na povredi članaka 3. i 31. Povelje Europske Unije o temeljnim pravima (u daljnjem tekstu: Povelja): poštovanje duhovnog integriteta i pravičnih radnih uvjeta.
               
            
                  2.
               
               
                  Drugi tužbeni razlog, koji se temelji na povredi članaka 10. i 11. Povelje: sloboda mišljenja i sloboda izražavanja.
               
            
                  3.
               
               
                  Treći tužbeni razlog, koji se temelji na povredi prava da se njegove predmete obrađuje nepristrano, pravično i u razumnom roku, u skladu s člankom 41. stavkom 1. Povelje.
                  
                              —
                           
                           
                              Tužitelj tvrdi da je do povrede dužnosti nepristranosti došlo jer tuženik u obzir nije uzeo određene argumente i činjenice;
                           
                        
                              —
                           
                           
                              Kao drugo, tvrdi da nepristranost nije poštovana jer tuženik nije na primjeren način razmotrio određene tužiteljeve primjedbe;
                           
                        
                              —
                           
                           
                              Kao treće, tužitelj nadalje tvrdi da je do povrede prava na nepristrano postupanje došlo jer tuženik nije koristio vještačenje.
                           
                        
            
                  4.
               
               
                  Četvrti tužbeni razlog, koji se, u vezi s vođenjem formalnog postupka i utvrđenjima u konačnom izvješću istražnog odbora, temelji na tvrdnji da se tužiteljevo pravo na saslušanje prije poduzimanja mjere koja bi na njega mogla nepovoljno utjecati u skladu s člankom 41. stavkom 2. točkom (a) Povelje nije poštovalo.
                  
                              —
                           
                           
                              Tužitelj tvrdi da je njegovo pravo na saslušanje bilo povrijeđeno jer nekoliko njegovih primjedbi istražni odbor nije razmotrio.
                           
                        
            
                  5.
               
               
                  Peti tužbeni razlog, koji se temelji na povredi tužiteljeva prava na djelotvoran pravni lijek i pošteno suđenje u skladu s člankom 47. Povelje.
               
            
                  6.
               
               
                  Šesti tužbeni razlog, koji se temelji na tvrdnji, u vezi s odobrenjem koje je predsjednik EIB-a dao konačnom izvješću istražnog odbora, da se tužiteljevo pravo na saslušanje prije poduzimanja mjere koja bi na njega mogla nepovoljno utjecati u skladu s člankom 41. stavkom 2. točkama (a) Povelje nije poštovalo.
               
            
                  7.
               
               
                  Sedmi tužbeni razlog, koji se temelji na povredi članka 41. stavka 2. točke (c) Povelje: obveza uprave da obrazloži svoje odluke.
                  
                              —
                           
                           
                              Tužitelj tvrdi da je tuženik povrijedio obvezu obrazlaganja odluke jer predsjednik EIB-a nije objasnio odobrenje koje je dao konačnom izvješću istražnog odbora.